Νίκος Λιόλιος

Ο **Νίκος Λιόλιος** (γεννημένος στις 7 Δεκεμβρίου 1991, στο Χολαργό) είναι Έλληνας βετεράνος ποδοσφαιριστής, ο οποίος κατά τη διάρκεια της ποδοσφαιρικής του καριέρας αγωνίζονταν κυρίως στη θέση του αριστερού πλάγιου αμυντικού. 
## Ποδοσφαιρική καριέρα
Ξεκίνησε την καριέρα του από τις ακαδημίες του Παναθηναϊκού και το 2009 στέφθηκε πρωταθλητής Ελλάδος με την Κ18 του συλλόγου.

Το καλοκαίρι του 2010 υπέγραψε επαγγελματικό συμβόλαιο με τον Παναθηναϊκό και παραχωρήθηκε ως δανεικός στην Ρόδο με την οποία πραγματοποίησε 18 συμμετοχές στο Νότιο όμιλο του πρωταθλήματος της Φούτμπολ Λιγκ 2. Παρά την καλή παρουσία της Ρόδου στο πρωτάθλημα (4η θέση), τα οικονομικά ζητήματα οδήγησαν την ομάδα στην απόφαση να μην υποβάλει αίτηση για συμμετοχή στο επόμενο πρωτάθλημα και έτσι υποβιβάστηκε στην Δ΄ Εθνική, ενώ ο Λιόλιος έμεινε οριστικά ελεύθερος από τον Παναθηναϊκό και μεταπήδησε στον Π.Α.Ο. Ρουφ.

Στην ομάδα του Ρουφ η χρονιά δεν κύλησε ομαλά με αποτέλεσμα την κατάληψη της τελευταίας θέσης στο βαθμολογικό πίνακα και τον συνεπακόλουθο υποβιβασμό της στην Δ’ Εθνική. Ο Λιόλιος πρόλαβε πάντως να καταγράψει 17 επίσημες συμμετοχές και να σημειώσει ένα τέρμα.

Το καλοκαίρι του 2012, υπέγραψε συμβόλαιο συνεργασίας με την Αθλητική Ένωση Ποντίων Ηρακλής 1908 αλλά αγωνίστηκε μόνο σε έναν επίσημο αγώνα της ομάδας, προτού αποχωρήσει στις 12 Δεκεμβρίου 2012.

Επόμενος σταθμός του, ο Βύζαντας Μεγάρων, με τον οποίο ολοκλήρωσε την αγωνιστική σεζόν 2012/13, καταγράφοντας 21 συμμετοχές στο πρωτάθλημα της Β’ Εθνικής 2012/13.

Οι εντυπωσιακές εμφανίσεις του, προκάλεσαν το ενδιαφέρον του Πανιώνιο ο οποίος κατά τη σεζόν 2013/14 αναγκάστηκε να στηριχτεί σε νεαρούς ποδοσφαιριστές προερχόμενους από τα τμήματα υποδομής με λιγοστές προσθήκες, καθώς δεν μπόρεσε να εξασφαλίσει, λόγω των μεγάλων οικονομικών προβλημάτων, άδεια για μεταγραφές ποδοσφαιριστών άνω των 23 ετών. Τελικά υπέγραψε στον Πανιώνιο, αλλά  η παρουσία πιο έμπειρων παικτών, δεν έδωσαν την ευκαιρία στον νεαρό Λιόλιο τη δυνατότητα να αγωνισθεί έστω και σε ένα επίσημο αγώνα της Superleague.

Στα τέλη του Δεκέμβρη αποχώρησε από τους «κυανέρυθρους»  για να συνεχίσει στην Καλαμάτα και τη Γ’ Εθνική.

Τον Αύγουστο του 2014 επέστρεψε στην Θεσσαλονίκη υπογράφοντας συμβόλαιο διάρκειας 1+1 έτους με τον Άρη Θεσσαλονίκης.

Στους «κίτρινους» κατέγραψε συνολικά 27 συμμετοχές, χωρίς να σκοράρει. Αναλυτικότερα είχε 24 συμμετοχές (εκ των οποίων 22 ως βασικος) στη Γ΄ Εθνική και σε 3 αγώνες στο θεσμό του Κυπέλλου Γ Εθνικής. 

Παρέμεινε στον Άρη μέχρι τον Αύγουστο του 2015, όταν και έλυσε το συμβόλαιο του με την ομάδα και μεταγράφηκε στην Α.Ο. Καβάλα , όπου κατά την διάρκεια της εξάμηνης παρουσίας του κατέγραψε 14 συμμετοχές στη Γ’ Εθνική.

Στη συνέχεια εγκαταστάθηκε στη Μεσσηνία, αγωνιζόμενος εφεξής σε τοπικές ομάδες. Ειδικότερα αγωνίστηκε για 2 ½ σεζόν στην "Μαύρη Θύελλα", με την οποία στέφθηκε 2 φορές Κυπελλούχος Μεσσηνίας (2017 και 2018), και έπειτα στο **Α.Ο. Διαβολιτσίου** (ΑΟΔ) (2018/20) , συμβάλλοντας με την εμπειρία του τα μέγιστα στην καλύτερη διετία της ιστορίας του συλλόγου. Κατά τη σεζόν 2019/20 αγωνίστηκε σε 15 ματς πρωταθλήματος στον 7ο όμιλο της Γ Εθνικής μέχρι την διακοπή  λόγω του Covid 19 και αναδείχθηκε  ξανά κυπελλούχος Μεσσηνίας. 

Τον Σεπτέμβριο του 2020 μεταγράφηκε στον Α.Σ. Πανθουριακό , μετατρέποντας αυτομάτως το συγκρότημα του Αντώνη Μαυρέα ως ένα από τα αδιαφιλονίκητα φαβορί για την κατάκτηση του πρωταθλήματος. Ωστόσο, αποχώρησε τον επόμενο μήνα από την ομάδα της Θουρίας.

Ακολούθως αγωνίστηκε για ένα μικρό διάστημα ξανά με τη φανέλα του Διαβολιτσίου  αλλά και του **Ολυμπιακού Ανάληψης**. 
 
Τον Αύγουστο του 2021 φόρεσε την φανέλα του Πάμισου. 

Το Γενάρη του 2022, αν και βρέθηκε μια ανάσα από την νέα επιστροφή του στον ΑΟΔ, τελικά επανήλθε στον Πανθουριακό  και πανηγύρισε με τη φανέλα του, την κατάκτηση του νταμπλ δηλαδή τον τίτλο στην Α’ κατηγορία Μεσσηνίας (και την άνοδο στη Γ’ Εθνική) αλλά και το Κύπελλο Μεσσηνίας.

Τον Αύγουστο του 2022, ο **Π.Α.Σ. Ράχης** ανακοίνωσε την μεταγραφή του Νίκου Λιόλιου. 

Στις 19 Ιανουαρίου 2024, ο **Νέος Άρις** υπέγραψε συμβόλαιο συνεργασίας με τον έμπειρο αμυντικό. 

## Παραπομπές

## Εξωτερικοί σύνδεσμοι
*Προφίλ στο transfermarkt.com
*Προφίλ στο soccerbase.info

Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Σ. Ρόδου
Κατηγορία:Ποδοσφαιριστές Βύζαντα Μεγάρων
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Π.Σ. Καλαμάτας